Þetta er í fyrsta sinn sem athöfnin í New York fer ekki fram á þeim stað þar sem turnarnir stóðu áður ( Ground Zero ) , en þar eru nú framkvæmdir í gangi . Áætlað er að minnast þess þegar flugvélarnar flugu á turnana með því að hafa tvær þagnir . Þá verður þess jafnframt minnst með tveimur þögnum þegar turnarnir féllu til jarðar . Ættingjar þeirra 2.749 einstaklinga sem létust þann 11. september 2001 í New York munu fá að fara inn á vinnusvæðið , þar sem turnarnir stóðu áður , til þess að leggja þar blóm . „ Þetta mun vera hátíðlegur viðburður minningar og endurnýjunar . Dagur fyrir okkur til að minnast þeirra sem eru farnir frá okkur , “ sagði Michael Bloomberg , borgarstjóri New York , áður en sjálf athöfnin hófst .